William Herschel

Frederick William Herschel (; 15 Sauin 1738 – 25 Luanistyn 1822), she rollageyder as cummeyder Germaanagh-Goaldagh v'eh. Ren eh obbraghey dy mennick marrish y rollageyder as e huyr s'aa, Caroline Herschel. V'eh ruggit ayns Reihderaght Hanover, as hie er bollagh e ayr stiagh ayns bann caggee Hanover roish my darree eh dys y Vretyn Vooar ayns 1757 tra v'eh nuy bleeaney jeig d'eash.

Hrog Herschel e chied fodreayrtan mooar ayns 1774, as ren eh towshanyn speyrey feie nuy bleeaney ronsaghey rollageyn dooblit. Hoilshee eh catalogyn jeh neealyn ayns 1802 (2,500 nheeghyn) as ayns 1820 (5,000 nheeghyn). Ren pooar kiarit ny fodreayrtanyn echey anchoodaghey nagh neealyn ram nheeghyn ayns catalog Messier agh dhossanyn dy rollageyn. Er 13 Mayrnt 1781 as eh jannoo baghtyn, chur eh note sheese er red noa ayns co-hollys rollageydagh y Chubbyl. Lurg shiartanse dy hiaghtinyn as co-choyrle lesh rollageyderyn elley, hie eh er ny hickyraghey dy nee planaid noa v'ayn, haink dy ve enmyssit Uraanus. She eshyn va'n chied planaid dy ve feddynit magh voish y çhenndaght as haink ard-ghoo rish. Myr eiyrtys jeh'n eddynys shen, ren Shorys III pointeil eh myr Rollageyder Cooyrtey. V'eh reiht myr Sheshey-oltey yn Çheshaght Reeoil as hie gialdynyn er nyn giarail da troggalys fodreayrtanyn noa.

She kioneraadagh y spectrofotomeadraght rollageydagh v'eh, goaill ymmyd jeh prismaghyn as greienyn ry hoi towshan çhiassid dy yannoo towshanyn er rheynn tonn-lhiuridyn spectra rollageag. Kyndagh rish ny ronsaghyn shen, ren Herschel feddyn magh goulraght fo-yiarg.
Ghow obbraghyn elley stiagh lesh cronnaghyn ny s'cruinn er amm çhyndaaee Vart, feddynys dy row coodee phoullagh Vart anchasley rere yn imbagh, feddynys Titania as Oberon (eaystyn Uraanus) as Enceladus as Mimas (eaystyn Harn). Va Reejerey yn Royal Guelphic Order jeant jeh Herschel ayns 1816. Chammah's shen, she eshyn va'n chied eaghtyrane er Sheshaght Reeoil y Rollageydys tra v'eh bunnit ayns 1820. Hooar eh baase ayns Luanistyn 1822 as hie e ynrican mac, John Herschel, lhiantyn lesh e obbyr.

Imraaghyn

Kianglaghyn magh

 Deep Sky Catalog lesh William Herschel
 Catallogyn ny Rollageyn Dooblit aa-chummit
 Herschel Museum of Astronomy ayns Bath
 William Herschel Society
 The Oboe Concertos of Sir William Herschel, Wilbert Davis Jerome ed. 


Ronney:Ruggyryn 'sy vlein 1738
Ronney:Baaseyn 'sy vlein 1822
Ronney:Rollageyderyn firryn Goaldagh
Ronney:Cummeyderyn classicagh firryn Goaldagh
Ronney:Rollageyderyn firryn Germaanagh
Ronney:Uraanus
Ronney:Lutheree Ghoaldagh
Ronney:Cloiederyn obo classicagh Germaanagh
Ronney:Cloiederyn obo firryn
Ronney:Lutheree Ghermaanagh
Ronney:Cummeyderyn yn eash chlassicagh
Ronney:Fowderyn eaystyn
Ronney:Sheshaghyn-oltey yn Çheshaght Reeoil
Ronney:Olteynyn Academee Reeoil Oaylleeaghtyn y Toolynn
Ronney:Feallee ass Hanover
Ronney:Jantee ghreieynyn oaylleeagh Ghoaldagh
Ronney:Organeyryn classicagh Goaldagh
Ronney:Organeyryn firryn Goaldagh
Ronney:Organeyryn firryn Germaanagh
Ronney:Cummeyderyn classicagh firryn Germaanagh
Ronney:Fowderyn reddyn rollageydagh
Ronney:Eaghtyraneyn Heshaght Reeoil y Rollageydys
Ronney:Cloiederyn mair-chlaare
Ronney:Arragheryn stiagh dys Reeriaght y Vretyn Vooar
Ronney:Skimmee chaggee Ghermaanagh Chaggey ny Shiaght Bleeantyn
Ronney:Treigeyderyn
William
Ronney:Organeyryn classicagh firryn
Ronney:Organeyryn classicagh Germaanagh